cyanic-selkie/wikianc huggingface dataset:
Orobrassolis ornamentalis
Orobrassolis ornamentalis er en sommerfugl som tilhører gruppen uglesommerfugler (Brassolini) i underfamilien ringvinger (Satyrinae) i den artsrike familien flikvinger (Nymphalidae). I motsetning til de aller fleste andre uglesommerfugler lever denne arten ikke i skog, men på gressmark.
Utseende
En middelsstor, lyst gråbrun sommerfugl. Forvingen har en tydelig øyeflekk.
Levevis
Denne sjeldne arten er funnet i noen få eksemplarer på høytliggende gressmarker.
Utbredelse
Arten er bare kjent fra Brasil.
Jan Werich
Jan Werich, født 27. februar 1905 i Praha i daværende Østerrike-Ungarn, død 31. oktober 1980 i Praha, var en tsjekkisk skuespiller, forfatter og produsent.
Sigrid Brattabø Handegard
Sigrid Brattabø Handegard (født 27. desember 1963) er en norsk lokalpolitiker fra Senterpartiet. Hun var fra 2009 politisk rådgiver i Samferdselsdepartementet, først for statsråd Magnhild Meltveit Kleppa deretter for Marit Arnstad.
Handegard var ordfører i Jondal kommune i Hordaland fra 2007 til 2009. Hun har vært fylkesleder i Hordaland Senterparti og vararepresentant til Stortinget i periodene 2005-2009 og 2013-2017.
Muggbiller
Muggbiller (Latridiidae, før ofte også kalt Corticariidae) er en artsrik familie av små biller som lever av sopp, særlig muggsopper. Denne familien omfatter noen av de aller minste bilene, de fleste av artene er mindre enn 2 mm lange og gjerne brunaktige på farge. De to underfamiliene ribbemuggbiller (Latridiinae) og barkmuggbiller (Corticariinae) er nokså ulike på utseende.
Utseende
Knøttsmå til små (0,75 – 3 mm), avlange biller, ikke påfallende hårete, som oftest brun-, rød- eller gulaktige på farge. De to artsrike underfamiliene ser ganske ulike ut. Ribbemuggbiller (Latridiinae) er spinkelt bygd med et mer eller mindre firkantet hode, og fasettøynene er små, nærmest kulerunde, utstående, med grove fasetter. Brystskjoldet (pronotum) er mye smalere enn dekkvingene, ofte omtrent så langt som bredt, med flere høye lengderibber. Sideranden er tannet og gjerne kraftig innskåret i den bakerste halvdelen. Dekkvingene er mer eller mindre parallellsidige, med flere opphøyde lengderibber og ofte også knøler eller pigger. Punktrekkene er ofte lite påfallende. Beina er tynne og skjøre. Barkmuggbiller (Corticariinae) er mer kompakte og kraftigere bygt, glatte og gjerne noe blanke. Hodet er mer eller mindre avrundet med større og flatere fasettøyne. Brystskjoldet er mye bredere enn langt, gjerne bare litt smalere enn dekkvingene, tydelig punktert, men uten ribber og uten innskjæringer av sidekanten, som er lett tannet. Dekkvingene mangler lengderibber, men har tydelige, ganske grove punktrekker. Beina er slanke, men tydelige mer robuste enn hos ribbemuggbillene.
Levevis
Muggbillene lever særlig av muggsopper og er vanlige mellom råtnende plantedeler, i komposter og lignenede. Særlig tallrike kan de være i gamle fuglereir, der veksten av muggsopp gjerne er rikelig. Noen arter er knyttet til hule trær (gjerne til reirene til hullrugende fugler), andre finnes gjerne på mugnende matvarer i hus. Noen få arter blir regnet som skadedyr. Enkelte, som Aridius nodifer, har blitt spredt over store deler av verden med handel. Muggbillene kan være meget tallrike, men da de er så små og sjelden kommer i direkte kontakt med mennesket, merker man lite til dem.
Eksterne lenker
Adistemia watsoni: Aridius nodifer: Corticaria impressa: Melanophthalma sp.:
A media luz
A media luz er en uruguayansk tangosang fra 1924 med melodi av Edgardo Donato og tekst av Carlo Lenzi.
Donato skrev den under en trikketur. Sangen hadde premiere på musikkrevyen Su majestad la revista i Montevideo, hvor den ble fremført av chilenske Lucy Clory.
Adolf Wrege og hans orkester spilte den inn i Berlin 30. januar 1948. Melodien ble utgitt på 78-platene Electrola EG 7359 og His Master's Voice A.L. 3060 (sistnevnte i Norge).
Norsk versjon
Egil Hagen har skrevet en norsk tekst. Den norske tittelen er «Fortell meg Mary Ann». Egil Jacobsen, Rolf Syversens tango-orkester har spilt inn sangen. Den ble utgitt på 78-platen Musica A 8932.
Hodetørkle
Hodetørkle er en samlebetegnelse for alle typer hodeplagg som består av et tøystykke som blir lagt over, drapert omkring, knytt, bundet eller festet til hodet på annet vis. Tøystykket har vanligvis ikke i seg selv form etter hodet, men er oftest firkantet, avlangt eller trekantet. Hodetørkler brukes for å beskytte seg mot sol, vind, nedbør, smuss og annet, for å skjule eller holde håret på plass eller som pynt. De benyttes også som sosial markør og hodedekke, først og fremst blant kvinner, der bruken er bestemt av kulturelle tradisjoner og religiøse påbud. Over store deler av verden, særlig i Asia, finnes det praktiske sjal, tørkler og kleder som brukes på flere måter, også som hodetørkler.
Eksterne lenker
Foulard Foulard Ricinium
John Landquist
John Landquist (født 3. desember 1881 i Stockholm, død 2. april 1974 i Danderyd) var en svensk litteraturkritiker samt professor i pedagogikk og psykologi ved Lunds universitet 1936–46.
Som student ved Uppsala universitet var Landquist medlem i den litterære studentkretsen Les quatre diables, som også Sven Lidman, Sigurd Agrell og Harald Brising tilhørte. Landquist engasjerte seg litterært allerede i Strindbergfeiden og gav siden ut Strindbergs samlede skrifter. Han gav også ut en Frödingmonografi i 1916, der han var tidlig ute med å introdusere freudiansk teoridannelse i svensk litteraturvitenskap.
Landquist var 1910–22 gift med Elin Wägner og senere (fra 1938) med Solveig Landquist.
Landquists kritiske anmeldelse av Pippi Langstrømpe i 1946 ble innledningen på en avisdebatt der innsendere protesterte mot Astrid Lindgrens barnebøker. Langt senere var både Landquist og Astrid Lindgren medlemmer i Samfundet De Nio og kom godt overens.
Majstad
Majstad (finsk: Toukola) er en bydel i Helsingfors, ca. 4 km nord for bysentrum ved vika Gammelstadsviken. Majstad er en del av den administrative bydelen Gammelstaden. Mot vest avgrenses området av Gustav Vasas väg.
Den eldre bebyggelsen består for det meste av villaer og småhusbebyggelse i tre. Mot sjøen har i seinere år den nye bydelen Arabiastranden med moderne boligblokker reist seg. Folketallet i Majstad vil dermed øke fra 2 500 til over 10 000.
Westbury College Gatehouse
Westbury College Gatehouse er et porthus fra det 15. århundre ved et presteseminar fra det 13. århundre i Westbury-on-Trym i City of Bristol i England. Det eies av National Trust. Det er en vernet bygning, klasse I.
Reformatoren John Wyclif er blant de mest kjente studentene ved seminaret.
Atlantis (romferge)
Atlantis (fartøybetegnelse: OV-104) var den fjerde romfergen som NASA bygget i sitt romfergeprogram.
Da man bygget Atlantis baserte man seg på de erfaringer man hadde gjort med de foregående ferjene. Fergens vekt kunne dermed reduseres med 3 tonn sammenlignet med Columbias. I tillegg var byggetiden bare halvparten i forhold til de foregående byggene. Man passet også på å produserer deler til Endeavour, som var den neste fergen som skulle bygges.
Atlantis gjorde sin første flygning i oktober 1985, da den ble brukt til et militært oppdrag. Fra 1995 og utover gjorde Atlantis sju reiser på rad til den russiske romstasjonen Mir.
Fra november 1997 til juli 1999 ble Atlantis bygget om for å kunne utføre konstruksjonsarbeider på Den internasjonale romstasjonen (ISS). Om lag 165 endringer ble gjort.
8. juli 2011 klokken 11:29 EDT (15:29 UTC) ble Atlantis skutt opp for siste gang som STS-135. Da Atlantis landet ved Shuttle Landing Facilitys rullebane 15 ved John F. Kennedy Space Center i Florida den 21. juli klokken 05:57 EDT (09:57 UTC) satte det sluttstreken for NASAs 30 år lange romfergeprogram.
Trivia
I 1998 medvirket Atlantis i filmen Armageddon.
Changshu kullkraftverk
Changshu kullkraftverk er betegnelsen på to kullkraftverk i byen Changshu i provinsen Jiangsu, i det østlige Kina. D
Svartvannet naturreservat
Svartvannet naturreservat er et skogområde i Marker kommune, vernet i 2005. Området ble fredet som et ledd i arbeidet med frivillig vern av skog.
Hesperos
Hesperos (gresk: Ἓσπερος) er i henhold til gresk mytologi Kveldsstjernen, planeten (astron planeta) Venus om kvelden. Han er sønn av morgenrødens gudinne Eos (i romersk mytologi Aurora) og han er halvbror av Eosforos, morgenstjernen (også kalt for Fosforos). Hesperos' romerske tilsvarighet er Vesper (= «kveld», «kveldsstjernen», «vest», «kveldsmat»). Hesperos' far var Kefalos, en dødelig, mens Eosforos' far var stjerneguden Astraios. Med tiden ble Hesperos og halvbroren Eosforos forent til en guddom.
I gresk vasemaleri ble Eosforos-Hesperos framstilt som ungdommelig mann eller gutt, enten i form av en byste omgitt av den skinnende ring til hans planet, eller som en bevinget gud som holder en fakkel og kronet med en stjerneglorie.
Familie
Det ble hevdet at Eosforos/Hesperos var far til Keyks og Daidalion. I en del kilder sies det at han også er far til nymfene hesperidene, men det er andre tradisjoner som nevner et annet opphav til disse nymfene. De er noen ganger nevnt som sju stykker, andre ganger er det kun tre av dem.
Variasjoner i navn
Hesperos er personifiseringen av «kveldsstjernen», planeten Venus om kvelden. Hans navn er tidvis sammensmeltet med hans halvbror, personifiseringen av planeten som «morgenstjernen» Eosforos (gresk: Ἐωσφόρος; «bærer av daggry») eller Fosforos (gresk: Φωσφόρος; «bærer av lys»), ettersom de begge var personifiseringen av den samme planeten Venus. Eosforos/Fosforos ble tidvis oversatt som Lucifer på latin, som også betyr «morgenstjernen» og «lysbærer». Det hebraiske ordet Helel (Venus som lysende, skinnende), «sønn av Šaḥar (daggry)» i den hebraiske versjonen av Jesajaboken, ble oversatt som Hesperos i den gresk bibeloversettelsen Septuaginta og som Lucifer i Hieronymus' latinske Vulgata. Den senere kristne tradisjonen kom til la «morgenstjernen», lucifer, bli navnet Lucifer for figuren Satan før hans fall.
Antikkens grekere forestilte seg at Eosforos (Venus om morgenen) og Hesperos (Venus om kvelden) var to forskjellige himmelobjekter, men grekerne aksepterte senere den babylonske oppfatningen at de to var det samme objektet. Det var derfor ikke behov for to guder for samme emne, og Eosforos ble sammensmeltet med Hesperos. Da babylonerne identifiserte planetene med de store gudene, påvirket det grekerne til å dedikere «vandrestjernen» (planeten) til kjærlighetsgudinnen Afrodite, som romerne kalte for Venus (hvilket er blitt vårt navn for planeten), og som tilsvarte babylonernes fruktbarhetsgudinne Ishtar.
«Hesperos er Fosforos»
Innenfor språkfilosofien er «Hesperos er Fosforos» (eller med latinske navn, «Hesperus er Phosphorus») et berømt utsagn i henhold til semantikken med egennavn. Den tyske filosofen Gottlob Frege benyttet begrepene «der Abendstern» (kveldsstjernen) og «der Morgenstern» (morgenstjernen) for å illustrere hans skjelning mellom «Sinn und Bedeutung», mening og betydning, og påfølgende filosofer har endret henvisningen til kveldsstjernen og morgenstjernen til det nå faste uttrykket «Hesperos er Fosforos» slik at uttrykket benytter egennavn. Følgende to utsagn: (1) Hesperos er Hesperos; og (2) Hesperos er Fosforos, er begge like sanne, forutsatt at man har kunnskapen om de mytologiske figurene, ved at begge henviser til samme objekt (planeten Venus).
Hygiea
Hygiea er en gudinne i gresk mytologi. Hun var Asklepios datter og ble etter hvert hans partner i praktiseringen av tempelmedisin. Hygiea var derfor gudinnen som heler sår og hjelper mot mindre plager. Hygiea tilsvarer Salus i romersk mytologi.
Hygiea i tempelet
I templene var det vanlig at de syke sov i en incubation, en rituell tempelsøvn. Før denne søvnen badet pasientene i kaldt vann for å bli renset og ble så kledt i hvitt, som ifølge tradisjonen skulle være gunstig for drømmer. De hadde med sin egen seng og offergaver vin og kaker krydret med honning. Det er mulig at de fikk noe som skulle hjelpe dem med å sove og å fremme drømmene. Muligens kan dette ha vært Opiumsvalmue. Søvnen foregikk i abaton, en pasientpavliong der det var forbudt for andre enn dem som hadde gått igjennom renseleseriualet. Rommet ble holdt i halvmørke med flakkende lys fra levende lys og lamper. Det var vanlig at en fant en stor statue av Asklepios, vanligvis sittende i dette rommet. Rundt vandret prester og prestinner kledt som Asklepios og Hygiea med hunder og slanger.
Helsegudinnen
Hygieas rolle ble helsens gudinne, og hun er den vanligste figuren i apotekene. En rekke norske apotek bærer navnet Hygiea. Og hennes attributt, begeret med slangen, er blitt brukt som symbol for apotek i mange land like opp til våre dager.
Hygieabegeret
Et spørsmål har vært om slangen spruter gift i begeret. Denne oppfatningen stammer fra norrøne gudesagn og fortellingen om Loke som drepte Balder og så skulle straffes.
Jon Askeland
Jon Askeland (født 31. januar 1964) er en norsk lokal- og regionalpolitiker fra Senterpartiet. Han var ordfører i Radøy kommune fra 2007. . Etter fylkestingsvalget 9. september 2019 ble Askeland fylkesordfører i Vestland.
Coolidge-demningen
Coolidge-demningen er en demning for irrigasjonsbruk på elva Gila i Arizona, USA. Den er oppkalt etter president Calvin Coolidge, og ble bygget i årene 1924-28, og ble innviet i 1930. Den ligger ved byen Globe langt sør i Gila County, omtrent midt i delstaten. Demningen er 76 meter høy og 180 meter lang.
Demningen demmer opp San Carlos Lake, som sjelden er full unntatt i svært nedbørrike perioder.
Mjølnirkrateret
Det er 40 km i diameter og alderen er anslått til 142,0 ± 2,6 millioner år (tidlig kritt). Meteoritten var anslagsvis 2 km bred.
Mjølnir er navnet på Tors mytologiske hammer. Å gi krateret dette navnet var en hentydning til kraften i Tors våpen, som ofte beskrives som å knuse og male stein.
Doug Sandom
Doug Sandom (født 26. februar 1930, død 27. februar 2019 ) var den første trommeslager i den engelske rockgruppa The Who. Tidlig i bandets karriere, da de kalte seg The Detours, rundt 1962, deltok Sandom som trommeslager. Mens de andre i gruppa var i slutten av tenårene, var Sandom allerede rundt tretti og alderforskjellen gjorde at han aldri ble en integrert medlem av gruppa.
Etter at The Who hadde prøvespilt for, og blitt avvist av, plateselskapet Fontana Records tidlig i 1964, foreslo Pete Townshend for de to andre bandmedlemmene John Entwistle og Roger Daltrey at de skulle kutte ut Sandom, og han sluttet da i april samme år. Mens de imøtekom avtaler om spillejobber ved hjelp av en studiomusiker en måneds tid, tilbød Keith Moon sine tjenester etter at han hadde vært til stede på en av disse spillejobbene og mente at han var en bedre trommeslager, og fikk jobben.
Værket
Værket er et musikk- og teaterhus i Randers.
Værket ble innviet 1. oktober 1990 i de bygninger på Mariagervej tett på Randers Centrum, som tidligere huset Randers Elværk. Bygningskomplekset hadde stått tomt siden byens moderne kraftvarmeverk ved byens havn ble tatt i bruk åtte år tidligere. Bygningene er tegnet av arkitekt Julius Smith, og den spesielle arkitekturen ble i stor utstrekning bevart under renoveringen og omdannelsen til kulturhus.
Værket består blant annet av Turbinehallen, som brukes som teatersal og også brukes av Randers Egnsteater, Ridehuset (tegnet av arkitekt Jensen-Værum i 1887, og som tidligere var ridebane for dragonregimentet), som anvendes til store konserter, kinoen KG:Bio og en rekke mindre saler, møte- og øvelseslokaler.
Der er dessuten en restaurant på stedet, som er oppkalt etter bysbarnet, kunstneren Sven Dalsgaard.
Spear of Destiny
Spear of Destiny, også kalt Wolfenstein: Spear of Destiny, er et førstepersonsskytespill utviklet av id Software, og ble utgitt av FormGen Corporation 18. september 1992. Spillet foregår i tiden før hendelsene i Wolfenstein 3D, som det er en oppfølger av. Spillet bruker samme grafikkmotor som Wolfenstein 3D.
Det russiske rugkompani
Det russiske rugkompani var et handelskompani som ble opprettet i Bergen i 1629, hovedsakelig for å drive handel med fisk og korn. Kompaniet drev til 1638.
Kjøpmenn som Crijn Hooft, Arendt Nagel, Sander Janssøn og Rasmus Lauritssøn Stud sto bak kompaniet, som også hadde Jens Juel som interessent. Kompaniet importerte rug, hvete og malt fra Arkhangelsk, noe som kan ha vært av en viss betydning for forsyningssituasjonen i Nordland og Finnmark.
Soupe identitaire
Soupe identitaire («identitetssuppe»), eller soupe gauloise («gallisk suppe»), er ei suppe basert på svinekjøtt som blei delt ut til fattige i de franskspråklige delene av Europa. Suppa skapte kontroverser i Frankrike og i Belgia, og blei gjenstand for flere runder i rettsvesenet.
Muslimske pressgrupper og venstreorienterte antirasistiske organisasjoner som Mouvement contre le racisme et pour l'amitié entre les peuples begynte snart å motarbeide suppeutdelinga, og politiet i Paris og Strassbourg stengte derfor suppekjøkkena. Begrunnelsen var at suppa skal ha vært rasistisk, siden muslimer og jøder velger å ikke spise svin.
Gruppa som sto bak utdelinga mente at svinesuppe hadde lange tradisjoner i Frankrike, og at de delte ut suppe til alle som ville ha. De avviste derfor alle påstander om rasisme, og gikk rettens vei for å få lov til å dele ut suppa. I første rettsinstans vant gruppa, og suppeutdelinga fikk fortsette. Det franske innenriksdepartementet anka imidlertid saka, og i Conseil d'Etat blei dommen omgjort. Den sosialistiske ordføreren i Paris, Bertrand Delanoë, var glad for avgjørelsen, og mente svinesuppe var "diskriminerende". Lignende uttalelser kom fra Strasbourg-ordfører Fabienne Keller, som mente utdelinga hadde rasemessige undertoner.
Solidarité des Français har ikke akseptert dommen, og har signalisert at de vil ta den videre til Den europeiske menneskerettsdomstolen. Odile Bonnivard, talsperson for gruppa, uttalte at det var en lei tendens i Frankrike til å prioritere utenforståendes behov framfor behovene til franskmenn med hennes egen kultur. Suppeutdelerne har fått støtte fra Front nationals Bruno Gollnisch. Gollnisch mener at folk må få lov til å hjelpe dem de selv vil, og karakteriserer forbudet som avslørende for myndighetenes fremmedgjøring fra det franske folk.
Ian Pearce
Startet karrieren i Chelsea FC og spilte her fra 1990 til 1993, men han spilte bare fire kamper. Han gikk til Blackburn Rovers i desember 1993. Han ble seriemester med klubben i 1994/95. I oktober 1998 kjøpte West Ham United ham for £3.5 millioner. Han spilte 139 kamper i London-klubben før han gikk til Fulham i 2004.
Xaver Fuhr
Franz Xaver Fuhr (født 23. september 1898 i Neckarau ved Mannheim, død 16. desember 1973 i Regensburg) var en tysk maler.
Liv og virke
Hans fornavn Franz Xaver er en oppkalling etter den katolske asiamisjonææren Frans Xavier.
Neue Sachlichkeit
Xaver Fuhr startet ut som autodidakt, som var inspirert av Paul Cézanne, Vincent van Gogh og Die Brücke-kunstnerne. Etterhvert svingte han over mot kubismen og den nye sakligheten. Hans første suksess var at Gustav Friedrich Hartlaub, styrer ved Kunsthalle Mannheim kjøpte inn noen av arbeidene og sørget for en penge- og atelierstøtte i Mannheimer Schloss, som gjorde det mulig for ham å fortsette.
Han fikk etterhvert stille ut i Berlin, Danzig, Königsberg, Düsseldorf og Lübeck. Han ble også medlem av det tyske kunstnerforbundet. I 1930 fikk han også en pris fra det pröyssiske kunstakademiet i Berlin.
Temaene han malte var byinteriører, industrianlegg, landskap og mennesker. Hans malemåte var strukturert av grafikkaktige konturer, sterke farger og nær clair-obscur virkning. Samtidig strebet han etter en mest mulig virkelighetstro avspeiling, som, «sammen med hans personlige verdensanskuelse, ga bildene et innhold som overskred det objektive.» (løst oversatt fra tysk Wikipedia).
Hans verk «Mannheimer Vision» fra 1931 viste seg i ettertid å være ganske nær realistisk sannspådd hva gjaldt de farer som truet det tyske samfunn, med dystre fargetoner og spøkelsesaktige vesener som svevet over Neckars elvemunning.
Under nazismen
Han ble i likhet med andre kunstnere utsatt for naziregimets kulturpolitikk. Fra 1934 av ble verkene hans inndradd fra offentlige utstillinger – og noen av dem presentert på den store entartet-utstillingen i München. Han selv fikk yrkesforbud. Siden 1936 ble han overvåket av Gestapo, og ble anmeldt til Gestapo av et kvinnelig bekjentskap i 1942 som «politisk upålitelig» kunstner. For å unnslippe det politiske trykk mot ham, flyttet Xaver Fuhr og ektefellen Josefine i 1943 først til Nabburg (Oberpfalz). I kktober 1943 ble hans bolig i Mannheim, og en del av de malerverker han hadde lagret i byen, ødelagt under et bombeangrep.
Etter krigen
I 1950 flyttet han til Regensburg. Han var blitt ansatt som professor ved kunstakademiet i München i 1946, og var lærer der de neste 20 årene. Han deltok i documenta 1 i Kassel i 1955. De siste leveårene levde han tilbaketrukkent i Regensburg.
Verker
''En stor del verker er enten i privat eie eller eksisterer ikke lengre. Av de som er i offentlige museer, er bl. a.:''
Fylkesvei 3604
Fylkesvei 3604 går mellom Engene i Arendal og Fevik i Grimstad kommune.
Rainpower
Rainpower AS er et norsk selskap som utvikler, konstruerer, produserer og selger utstyr for elektrisitetsproduksjon basert på vannkraft. Selskapet tilbyr turbiner av type pelton, francis og kaplan, samt pumpeturbiner, småkraftanlegg, turbinregulator, oljetrykksanlegg, ventilregulator, magnetiseringsutstyr, ventiler, vannveg, rør og andre produkter og tjenester relaterert til vannkraftindustrien.
Teknikk
Rainpowers teknikk omfatter utstyr for produksjon av elektrisitet basert på vannkraft.
Francisturbiner: For fallhøyder på mellom 50 og 600 meter er francis­turbiner den vanligste turbintypen. Denne turbintypen er kosteffektiv, og har høyere virkningsgrad enn noen annen turbintype. Rainpower utvikler og tester nye turbindesign innenhus.
Reversible pumpeturbiner: For fallhøyder på mellom 50 og 700 meter leverer Rainpower ettrinns pumpeturbiner som er spesialtilpassa. Pumpelagra vannkraft er en metode for lagring av store mengder overskuddsenergi. Peltonturbiner: Disse er egna for store fall­høyder og lav vassføring, og blir oftest brukt ved fallhøyder på over 300 meter, og for småkraft­. En spesiell fordel med pelton­turbiner er det breie driftsområdet, som gjør dem spesielt egna for kraftverk med stor variasjon i vannføringa. Kaplanturbiner: Dette er turbiner med vertikal aksel egna for lave fallhøyder mellom 6 og 60 meter. Vanligvis har kaplanturbiner fire til åtte variable løpehjulsskovler. En stor fordel med kaplanturbiner er at de er egna for kraftverk med stor variasjon i vannføring og fallhøyde. Kaplanturbiner er mye brukt over hele verden på grunn av deres fleksibilitet.
Historie
Selskapet går tilbake til 1853, da Kværner Brug AS ble etablert av Oluf A. Onsum. Senere var det ei sammenslåing med Sørumsand Verksted. Kværner ekspanderte hurtig etter å ha overtatt vannkraftvirksomheten til Nohab, KMW, Tampella og andre. I 1999 kjøpte General Electric Company Kværners vannkraftvirksomhet og etablerte sin vannkraftvirksomhet under navnet GE Hydro. I 2005 solgte GE Hydro Sørumsand verksted til NLI AS; to år senere kjøpte dette selskapet hele den norske vannkraftvirksomheten fra GE, og etablerte Rainpower AS.
Shouyangshan kullkraftverk
Shouyangshan kullkraftverk er et kullkraftverk i byen Yanshi i provinsen Henan, i det sentrale Kina. Det har en installert produksjonskapasitet på 1 000 – 1 200 MW fordelt på 4 turbiner á 200-300 MW hver. Anlegget stod ferdig i 2006, og per 2008 oppgis utvidelse med 2 x 600 MW som skal bringe totalytelsen til hele 2 200 MW. Operatør er selskapet China Resources Power Co Ltd, som eier 85% av anlegget.
Torreón
Torreón er en by i den meksikanske delstaten Coahuila. Hovednæringer til byen er landbruk, tekstilvev, metallurgi, kjemi, handel og tjenesteytelser. I 2005 var innbyggertallet 548 723. Byen inngår i storbyområdet Comarca Lagunera sammen med andre byer i Coahuila og i nabodelstaten Durango. Mest sannsynlig har det bodd mennesker i dette området i 12 000 år. Byen er imidlertid ung. I 1892 var folketallet 200. I 1895 var folketallet økt til 5 000 og i 1910 til 34 000.
Klovn (TV-serie)
Klovn er en dansk komiserie som gikk på TV 2 Zulu fra 2005 til 2009. Sesong 7 av serien hadde premiere 13. august 2018, ni år etter forrige sesong. Serien handler om stand-up-komikerne Frank Hvam og Casper Christensen og deres koners liv. Den tar utgangspunkt i komiske situasjoner i hverdagen, pinlig stillhet og menneskelige feil.
Lars von Trier var medforfatter av episoden It's a Jungle Down There og Niels Gråbøl var regissør på 3. sesong.
I 2010 ble spillefilmen Klovn - The Movie laget ut fra TV-serien, og i 2015 kom oppfølgeren Klovn Forever.
Yangzhou kullkraftverk
Yangzhou kullkraftverk, eller Yangzhou-2, er et kullkraftverk i byen Yangzhou i provinsen Jiangsu, i det østlige Kina. Det har en installert produksjonskapasitet på 2 400 MW fordelt på 4 like store turbiner á 600 MW hver. Anlegget stod ferdig med første byggetrinn (1.200 MW) i 1998, og kapasiteten ble siden fordoblet. Operatør er China Resources Power Holding Co Ltd, som eier 45% av anlegget, en annen stor eier er China Power Investment Co.
Arabiastranden
Arabiastranden (finsk: Arabianranta) er en ny bydel i Helsingfors, inntil videre en del av den eldre bydelen Majstad og den administrative bydelen Gammelstaden.
Arabianstranden strekker seg fra utløpet av elva Vanda og sørover langs Gammelstadsviken. Området er et gammelt industriområde, tidligere dominert av Arabias porselensfabrikk, som har gitt navn til stedet. Porselensfabrikken ble grunnlagt i 1874, og var på 1930-tallet Europas største med over 1500 ansatte. I dag er Arabia en del av Iittala Group, og produksjonen er flytta. Fabrikklokalene fungerer nå som design- og kunstindustrisenter.
Den nye bydelen, som ligger mellom Tavastvägen og sjøen, ble påbegynt i 2000. En regner med at bydelen vil ha 8 000 arbeidsplasser og 7 000 fastboende innbyggere når den er ferdig utbygd i 2010. I tillegg bygges det ca. 6 000 studentboliger for Kunstindustrihøgskolen og det nærliggende Helsingfors universitet.
Den algeriske krig
Den algeriske krig, også kjent som Den andre berberkrigen, ble utkjempet i 1815 av trioen USA, Storbritannia og De forente Nederlandene mot det daværende berberlandet Algerie i Nord-Afrika, ettersom dette lå ved en viktig handelsrute mellom USA og Frankrike.
Etter at 1812-krigen tok slutt, ble Storbritannia med i krigen på USAs side. Krigen endte med at tyrkernes innflytelse i Nord-Afrika ble knust, og åpnet for europeisk imperialisme. Innen århundret var over hadde Frankrike fått Algerie og Tunisia som kolonier. Mens Egypt ble britisk, fortsatte Tripolitania som en del av Det osmanske riket inntil Den italiensk-tyrkiske krig, hvor Italia erobret landet og gjorde det til en italiensk koloni. Dette markerer slutten på osmansk storhet.
Heinz Brandt
Heinz Brandt (født 11. mars 1907 i Berlin-Charlottenburg, død 21. juli 1944 i Rastenburg) var en tysk offiser og idrettsmann som deltok i andre verdenskrig. Som rytter deltok han i de olympiske leker 1936 i Berlin.
Brandt ble olympisk mester under OL 1936 i Berlin. Han var med på det tyske laget som vant lagkonkurransen i sprangridning. Deltakere på laget var Heinz Brandt på hesten «Alchimist», Kurt Hasse på «Tora» og Marten von Barnekow på «Nordland».
Under andre verdenskrig tjenestegjorde Brandt som oberst i 1944 i generalstaben som nestkommanderende for Adolf Heusinger. Han var til stede under 20. juli-attentatet i Wolfsschanze og var den offiseren som tilfeldigvis flyttet vesken med bomben som Claus von Stauffenberg hadde plassert i møterommet. Brandt sto rett ved bomben da den gikk av og ble hardt skadet. Han døde av skadene to dager etter på feltlasarettet. Han ble dagen etter posthumt utnevnt til generalmajor.
Møllergata 19 (Oslo)
Møllergaten 19 var adressen til og den folkelige betegnelsen på hovedpolitistasjonen i Christiania/Oslo fra 1866 til 1978. På folkemunne ble den oftest bare kalt «Nummer 19».
Eiendommen var frem til 1811 en del av Vaterland kirkegård. I 1862 vedtok kommunen å bygge politistasjon, fengsel og rettslokaler på tomten. Bygningen sto ferdig i to etasjer fire år etter. En tredje etasje ble påbygget 1876. Arkitekt for begge byggetrinn var Jacob Wilhelm Nordan. Da bygningen stod ferdig 17. november 1866, var prisen 472 924 kroner (omregnet fra riksdaler).
Politi- og rettsbygningen, eller «Justispalasset», ble bygget med front mot Nytorvet, som Youngstorget den gang ble kalt. Fengselet sto lenger inn på tomta med to fløyer og luftegård mot Grubbegata. Langs Hospitalsgata og Pløens gate var det høye murer mellom bygningene, og fra midten av politi- og rettsbygningen gikk det en «sukkenes bro» rett inn til fengselet.
Høsten 1888 satt Hans Jæger her i 60 dager, dømt for blasfemi og krenkelse av bluferdigheten med sitt forfatterskap. På veggen hans i cellen hang maleriet Sorte-Anna av Hans Heyerdahl. Frits Thaulow satt her i 64 dager for å ha tildelt redaktør Amandus Schibsted i Aftenposten en ørefik. Thaulow forklarte at dette hadde vært helt på sin plass etter en angivelig fornærmelse fra Schibsteds side, og fikk ha malersaker og møbler på cellen.
I hovedbygningen holdt politilegen til og foretok sine kontroller av prostituerte, som Christian Krohgs Albertine. Fengselet hadde offisielt sett kapasitet til 145 innsatte, men under andre verdenskrig hadde tyskerne på det meste 550 innsatte her.
De tyske okkupasjonsmyndighetene tok umiddelbart anlegget i bruk til sine formål. Allerede 10. april 1940 ble de første fangene satt inn, britiske statsborgere som var mistenkt for å være hemmelige agenter. Dagen etter ble også de første norske fangene satt inn, for å ha vist forakt for de tyske styrkene. I august 1940 var fengselet utelukkende i bruk som et politisk fengsel for motstandere av Nasjonal Samling.
Børre Rosenkilde Giertsen som var tyskernes fange der under krigen, forteller at jødene en gang ble satt til å fjerne snøen i fengselsgården. De fikk ingen spader, men måtte bruke fingrene under slag og skjellsord. De kom tilbake med blødende fingertupper. Særlig én jøde ble plaget. Hele dagen måtte han løpe frem og tilbake på jernplattformen mens han slepte en tung, våt matte etter seg. Hele tiden mens han løp, måtte han rope: «Jeg er jøde, jeg er en hund, jeg er hundens rasefelle.» En dag flyktet han ned i underetasjen. De dro ham opp trappene derfra etter beina. Om søndagen ble jødene samlet ute på gangen for å synge. Giertsen fikk bare tak i slutten: «Det blir ikke bra i verden før den siste jøde er død.»
Det var her, på trappa foran Møllergata 19, at Vidkun Quisling overga seg til norske myndigheter etter Tysklands kapitulasjon i andre verdenskrig.
Etter at Politihuset på Grønland sto ferdig i 1978, ble fengselsfløyen revet. Hovedbygningen mot Youngstorget ble rehabilitert innvendig i 1980 og fungerte som en del av regjeringskvartalet med felles møterom og kantine, samt kontorer for Departementenes servicesenter.
Bygningen fikk visse skader under terrorangrepet i Norge 2011, da en stor del av urskiven i klokketårnet ble knust og deretter ble overtatt av Oslo bymuseum. Bygningen er fredet og vil bli en integrert del i det nye regjeringskvartalet.
Bakari Koné
Bakari Koné (født 17. september 1981 i Abidjan) er en ivoriansk fotballspiller. Han er spiss på samt for klubben Lekhwiya i Qatar.
Han spilte først for ASEC Abidjan i hjemlandet. Den neste klubben var Al-Ittihad i Qatar, før han flyttet til Frankrike og begynte i FC Lorient. Koné scoret 10 mål den første sesongen, og de 24 målene den påfølgende sesongen gav ham tittelen Årets spiller i Ligue 2. Koné var klar for en større klubb, og valgte OGC Nice. I juni 2006 spilte Koné sin første VM-kamp for Elfenbenskysten. De tapte 1-2 for, og Koné scoret sitt første landslagsmål.
Skifertak
Skifertak er en gammel og god måte å tekke tak på, og har lang holdarhet. Gode skifertak vil derfor kunne ligge i mer enn hundre år med et minimum av ettersyn.
Sinne
Sinne er ofte en respons til oppfattelsen av trussel på grunn av fysisk konflikt, urettferdighet, uaktsomhet, ydmykelse eller svik, samt andre personlige strider. Man kan gi uttrykk for sinne gjennom aktiv eller passiv oppførsel. Ved «aktiv» følelse, vil den sinte personen «lange ut» verbalt eller fysisk (aggresjon) mot et tilsiktet mål. Når sinne er en «passiv» følelse, er den karakterisert ved stille hulking, passive-aggressiv atferd (fiendtlighet) og spenning.
Mennesker erfarer sinne i empatisk form: For eksempel kan en person etter å ha lest en artikkel om en person utsatt for rasisme, kan dette vekke sinne hos en leser, selv om h*n personlig ikke er det faktiske offeret. Sinne blir ofte forsterket og utstrakt i tid når en kognitiv beslutning blir tatt, dersom hensikten til individet (eller personen/objektet) tolker det som påførelse av smerte. Med andre ord, hvis man bestemmer at smertepåførelsen var med vilje, er følelsen vanligvis mer intens.
Forskning
Hvis mennesker forstår hvorfor de blir det, kan de unngå det. Noe av det vanligste misforståelser er som følge:
Munkegata
Munkegata finnes flere steder:
Liliʻuokalani
Dronning Liliʻuokalani av Hawaii (født 2. september 1838, død 11. november 1917) var den siste regjerende monark av Kongedømmet Hawaii. Hennes opprinnelig navn var Lydia Kamakaeha, men hun var også kjent som Lydia Kamakaeha Paki, og hennes eget valgte kongelige navn var Liliʻuokalani. Etter avsettelsen ble hun tvunget til å bruke ektemannens etternavn Liliʻuokalani K. Dominis.
Daniel Stensland
Daniel Stensland (født 1989) er en norsk fotballspiller som spiller for Markabygda IL.
I november 2007 fikk Stensland en toårig juniorkontrakt av Bodø/Glimt etter å ha spilt A-lagsfotball for 3.-divisjonsklubben Fauske/Sprint siden han var 15 år. Han spilte hele 2008-sesongen for Bodø/Glimt 2 og bidro til at de rykket opp til 2. divisjon. Etter et år med andrelagsfotball og salget av Trond Olsen, fikk han trene med A-laget til Bodø/Glimt i sesongoppkjøringen til 2009-sesongen.
Liliʻuokalani
Kong Kalākauas regjeringstid var preget av konflikt mellom den innfødte eliten og den nye overklassen av handelsmenn og plantasjeeiere, innvandret fra USA og Europa. I 1887 lyktes det for innvandrerne å tvinge kongen til å godkjenne «bajonett-grunnloven». Den innskrenket stemmeretten til kun å omfatte de største eiendomsbesitterne, og dermed utelukket den både de fleste innfødte og de mange innvandrerne fra Asia som bemannet plantasjene. Samtidig ble kongemakten sterkt begrenset. Tronarvingen ble en aktiv forkjemper for en mer demokratisk grunnlov.
Daniel Stensland
Han fikk sin debut fra start på førstelaget i en treningskamp mot Brann på La Manga 16. februar 2009, der han imponerte med å score 1-0 målet etter bare fire minutter. 10. mars 2009 ble det klart at Daniel Stensland skulle få proffkontrakt med Bodø/Glimt, etter å ha imponert trener Kåre Ingebrigtsen både på trening og i kamp. Fauske/Sprint får 205 000 kroner i utdanningskompensasjon gjennom at Stensland får proffkontrakt. I sin første proffsesong skal han lære av de rutinerte vingene Jan-Derek Sørensen og Trond Fredrik Ludvigsen.
Liliʻuokalani
Lili'uokalani besteg tronen i 1891. Hennes forsøk på å få innført en ny grunnlov ble motarbeidet av de amerikanske og europeiske forretningsfolkene, som hadde den reelle makten, konsentrert i «the Committee of Public Safety». I 1893 gjennomførte innvandrerpartiet et statskupp og opprettet en provisorisk regjering, med det klare mål å få USA til å annektere Hawaii. Lojale styrker gjorde kortvarig motstand mot de bedre utstyrte opprørerne, men overga seg etter ordre fra Dronningen, som ville hindre blodsutgytelse. Hun ble pågrepet i sin privatbolig Washington Place og abdiserte under protest 17. januar 1893, idet hun uttrykkelig overlot makten til regjeringen i USA, ikke til opprørsregjeringen.
Republikken ble proklamert i 1894. Året etter gjorde monarkistene opprør, men mislyktes etter harde kamper med republikkens tropper. Etterpå ble Lili'uokalani stilt for retten, anklaget for høyforræderi, fordi hun hadde visst om oppstanden og støttet den. Hun ble en tid holdt fengslet i det kongelige Iolani-slottet, men satt senere i husarrest i privatresidensen. I 1896 ble hun frigitt av republikkens regjering. Regjeringen lyktes endelig 7. juni 1898 i å få USA til å annektere Hawaii som et territorium. Samtidig ble alt tidligere kronland konfiskert. Lili'uokalani førte gjennom mange år en forgjeves juridisk strid for å få erstatning, men måtte nøye seg med en statspensjon. Hun foretok i den forbindelse flere reiser til USA for å tale sin egen og Hawaii-folkets sak hos myndighetene.
Lili'uokalani ble boende i Washington Place til hun døde etter et slag i 1917, 79 år gammel. Hun testamenterte hele sin formue til et fond for foreldreløse barn.
Lili'uokalani var en habil forfatter og komponist. Hun etterlot seg verket Hawaiʻi's Story by Hawaiʻi's Queen. Hun spilte mange instrumenter og komponerte mange musikkstykker, og opptrådte som sangerinne. I ettertid er hennes sanger samlet i The Queen's Songbook, utgitt i 1999. Hennes mest kjente verk er uten tvil kjærlighetssangen Aloha ʻoe.
Satoshi Ishii
Satoshi Ishii (født 石井 慧, Ishii Satoshi, 19. desember, 1986) er en japansk MMA-utøver som har vunnet 2008 Sommer-OL-gull i Judo i Beijing, Kina og sølv i de Asialekene 2006 i Judo. Han gjøre sin MMA-debut den 31. desember 2009 mot Sommer-OL-vinner (1992) i judo Hidehiko Yoshida men tapte via Avstemning.
Mixed Martial Arts 2009
For sin andre kamp møtte Ishii New Zealand tungvektsmester i kickboksing Tafa "Thumper" Misipati den 15. mai 2010 i Auckland, New Zealand. Kampen var den viktigste hendelsen på den ETK produksjonen X-plosion: New Zealand vs Japan. Ishii vunnet via underkastelse (armbar) i første runde.
Ishii neste MMA kamp skulle være mot Antz Nansen på K-1 World MAX 2010. Men hans motstander ble endret til Katsuyori Shibata i siste liten og Ishii vant via Kimura i første runde. Ishii som trenet i Black House med bla. Anderson Silva og Antonio Rodrigo Nogueira fortsatte og trene der.
Nesten et år senere møtte han Paulo Filho en brasiliansk jiu-jitsu spesialist. Kampen endte med uavgjort.
Ishii neste motstander skal være Fjodor Jemeljanenko under Fight For Japan: Genki Desu Ka Omisoka 2011 den 31. desember.
Tlaquepaque
Tlaquepaque er en kommune og by i den meksikanske delstaten Jalisco. Folketelling fra 2005 viser et innbyggertall på 542 051 i byen og 563 006 i kommunen. Tlaquepaque inngår i Guadalajaras storbyområde.
Direkte ordførervalg under kommunevalget 2007
Direkte ordførervalg ble under kommunevalget 2007 arrangert i 50 kommuner. Valget førte blant annet til at Rød Valgallianse (Rødt) fikk sin første ordfører med Knut Henning Thygesen i Risør.
Modalen skulle egentlig avholde direkte ordførervalg, men dette ble avlyst da sittende ordfører Knut Mo var eneste kandidat.
Kommuner
Følgende kommuner arrangerte direkte ordførervalg i 2007 (i parentes, vinner av ordførervalget, og parti)
* Kommunen arrangerer direkte ordførervalg for første gang. (21 av 50)
Finnmark
Troms
Nordland
Sør-Trøndelag
Møre og Romsdal
Sogn og Fjordane
Hordaland
Rogaland
Vest-Agder
Aust-Agder
Vestfold
Hemerobius simulans
Hemerobius simulans er en av bladlusløvene (Hemerobiidae), en av de mindre nettvingene i Norge.
Tenerife
Tenerife (uttales, siste e ikke stum) er den største av de åtte bebodde Kanariøyene og med 2 034 km² er Tenerife Spanias nest største øy. Den tilhører provinsen Santa Cruz de Tenerife og er den mest folkerike øya på Kanariøyene og i Spania, med om lag 900 000 fastboende. De andre større øyene i provinsen er La Gomera, Hierro og La Palma. Næringslivet er basert på turisme og jordbruk.
Direkte ordførervalg under kommunevalget 2007
Kommuner
Telemark
Bandidas
Bandidas er en amerikansk-meksikansk western-komedie fra 2006, med Penélope Cruz og Salma Hayek i hovedrollene. Filmen er produsert og regissert av Joachim Rønning og Espen Sandberg. Filmen handler om to veldig forskjellige kvinner i Mexico som skal rane en bank for å bekjempe en bande som herjer i deres hjemby.
Tenerife
Geografi
Øya ligger i Atlanterhavet nærmere 300 kilometer fra den afrikanske nordvestkysten, og er av vulkansk opprinnelse. På Tenerife ligger vulkanen Pico del Teide (3718 moh.), som er Spanias høyeste fjell. Pico del Teide er også verdens tredje største vulkan. Landskapet rundt vulkankjeglen er stedvis preget av fortsatt vulkansk aktivitet.
Direkte ordførervalg under kommunevalget 2007
Kommuner
Østfold
Bandidas
Handlingsreferat
I 1890-årene i Mexico er María Álvarez (spilt av Penélope Cruz) en uutdannet bondepike hvis omsorgsfulle far blir tvunget vekk fra gården sin av en hensynsløs utleier ved navn Tyler Jackson. Sara Sandoval (spilt av Salma Hayek) er den høyt utdannede, velstående datteren etter den arrogante eieren av en rekke eiendommer i området. Sara har nylig kommet tilbake fra Europa, hvor hun gikk på mange forskjellige grunnskoler og høyskoler i England, Spania og Frankrike i mange år.
Tenerife
Geografi
Klimaet på Tenerife er ganske jevnt året rundt; På nordsiden kan temperaturen være litt lavere enn på sørsiden av øya. Nordsiden får også noe mer nedbør og har et naturlig skogsterreng som er naturreservat. I sør har jordbruket utnyttet at sypressbeltet i overgangen til lavlandet samler og drypper dogg på natten. Dette vannet brukes dels av trærne selv, eller det lages underjordiske vannløp. Vannet blir ledet til egne samledammer hvor det fordeles i rør som et tilskudd til kunstig vanning lenger nede i liene.
Direkte ordførervalg under kommunevalget 2007
Kommuner
Akershus
Hemerobius simulans
Utbredelse
Hemerobius simulans finnes i hele Norge, og er ganske vanlig.
Nærstøttefly
Nærstøttefly er oversatt fra engelsk attack aircraft eller close air support aircraft. Dette er fly som har til oppgave å angripe mål nær egne landstyrker. De amerikanske A-10 og AC-130 er for eksempel klassifisert som nærstøttefly.
Tenerife
Næringsliv
Tenerife besøkes årlig av over 5 millioner turister, øyas næringsliv og infrastruktur er tilpasset dette. De viktigste feriesentrene er Puerto de la Cruz i nord og Los Cristianos og Playa de las Américas i syd. I landbruket produseres bl.a. bananer, poteter, tomater, tidliggrønnsaker, tobakk, sukkerrør og vin. Tenerife er den eneste Kanariøya med to større flyplasser og to store havner, de andre øyene har bare en havn og en flyplass hver. Øya er den i øygruppen som mottar det største antallet passasjerer og turister fra forskjellige steder. Det er også en av de viktigste turistattraksjonene i Spania. Karnevalet på Tenerife er blant de 10 største i verden, men ikke så kjent som en del andre karneval for eksempel i Rio de Janeiro, New Orleans og Venezia.
Hemerobius lutescens
Hemerobius lutescens er en av bladlusløvene (Hemerobiidae), en av de mindre nettvingene i Norge.
Tysklands regjering
Tysklands regjering (ty. Bundesregierung eller Bundeskabinett) er den øverste føderale utøvende myndighet i Tyskland. Den består av forbundskansleren og et antall forbundsministre.
Direkte ordførervalg under kommunevalget 2007
Kommuner
Oppland
Tysklands regjering
Kansleren blir valgt av Forbundsdagen og deretter formelt utnevnt av presidenten sammen med sine ministre. Kansleren og ministrene må ved innsettelsen avlegge forsikring i Forbundsdagen.
Regjeringen ledes av Forbundskansleren som etter grunnloven har rett til å utpeke retningslinjene for Regjeringens politikk (retningslinjekompetanse, tysk: Richtlinienkompetenz).
Bandidas
Handlingsreferat
Omtrent samtidig faller både Marias og Saras foreldre under angrep fra Tyler Jackson. Saras far blir drept. Marias far blir skutt, men overlever. Som hevn begynner María og Sara som bank-ranere. De stjeler penger som de gir tilbake til den fattige befolkningen som har mistet eiendommene deres. De to kvinnene har problemer med å komme overens, blant annet på grunn av deres veldig forskjellige bakgrunn. Men etter veiledning fra den berømte bankraneren Bill Buck (spilt av Sam Shepard) begynner kvinnene etter hvert å stole på hverandre.
Direkte ordførervalg under kommunevalget 2007
Kommuner
Hedmark
Nærstøttefly
Kilder for betegnelsen nærstøttefly
Nærstøttefly brukes blant annet i en oppgave fra major Bjørn Eivind Stai fra Luftforsvaret (her ), NorgesLexi (her) og Norsk Militært Tidsskrift (her).
Direkte ordførervalg under kommunevalget 2007
Kommuner
Buskerud
Bandidas
Handlingsreferat
Kvinnene legger forskjellene deres til side og blir enige om at selv om de ikke er venner ennå, så kan de samarbeide som partnere. De to kvinnene blir etter hvert kjent under kallenavnet "Bandidas" Men Tyler Jackson får snart inn etterforsker Quentin Cooke. Men Sara og María forsøker å forføre Quentin til å hjelpe dem. Kvinnene planlegger ett større og langt mer ambisiøst tyveri, samtidig som María og Sara konkurrerer om Quentins følelser.
Hemerobius simulans
Utseende
Hemerobius simulans er en brunlig bladlusløve. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Tenerife
Jordbruk og fiske
Siden turisme dominerer økonomien på Tenerife, er servicesektoren den største, men industri og handel bidrar med 40 prosent av økonomien utenom turismen. Primærnæringene har mistet sin tradisjonelle betydning på øya til industri - og servicesektoren. Landbruket er sentrert på den nordlige delen av øya. Tomater og bananer dyrkes vanligvis på kysten, mens poteter, mais og tobakk dyrkes lengre inn på øya.
Hemerobius simulans
Utseende
Hemerobius simulans har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingene er noe lengre og smalere enn de andre artene i slekten. Langs hele vingens framkant er det mørkere og lysere flekker.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Tysklands regjering
Den føderale regjeringen har sete i Berlin. Enkelte departementer ligger i Bonn. De departementene som har hovedsete i Bonn har likevel et andresete i Berlin.
Hemerobius simulans
Utseende
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.
Tysklands regjering
Tysklands delstater har sine egne regjeringer. Den føderale regjeringens kompetanse er begrenset gjennom føderal lovgivning til bestemte områder. Alle andre områder er delstatenes ansvar.
Dagens regjering
Etter valget i 2021 er Tysklands regjering basert på en koalisjon av SPD, FDP og Bündnis 90/Die Grünen. Forbundskansler er Olaf Scholz som leder sin første regjering (Scholz I).